tomron87/hebrew-wikipedia-sentences-corpus huggingface dataset:
ב-20 בפברואר 2024 נכשל מנפורד בבדיקת סמים ונמצא חיובי לקנאביס והושעה עד להמשך התהליכים וקביעת עונשו.
ב-7 במרץ 2024 החליט בית הדין של איגוד הכדורסל להשעות את מנפורד ל-4 שבועות מרגע ההודעה על ההשעיה שלו בנוסף לקנס של 7500 ש"ח.
ב-12 במרץ 2024 הודיעה הסוכנות העולמית נגד סמים בספורט על סיום השעייתו הזמנית של מנפורד.
ב-26 ביולי 2024 חתם מנפורד ברייר ונציה מליגת העל האיטלקית ומהיורוקאפ.
מנפורד שיחק עם נבחרת ארצות הברית באליפות האמריקות בארגנטינה ב-2017, שם הוא זכה במדליית זהב עם הנבחרת.
אקסוול & אינגרוסו (Axwell & Ingrosso) או אקסוול ∧ אינגרוסו (Axwell Λ Ingrosso) הוא צמד מוזיקלי שוודי, המורכב מאקסוול וסבסטיאן אינגרוסו.
ב-13 בפברואר 2014, הצמד הוציא את המיני-אלבום הראשון שלהם, X4.
ב-27 בנובמבר 2014, הצמד הוציא את הסינגל "Something New".
הסינגל הגיע, בשיאו, למקום ה-20 בשוודיה, למקום השישי במצעד הדאנס הבריטי ולמקום הראשון במצעד שירי הדאנס קלאב.
כמו כן, הסינגל זכה באישור הקלטה מסוג זהב ובאישור הקלטה מסוג פלטינה כפולה מ-FIMI ו-GLF, בהתאמה.
הסינגל הגיע, בשיאו, למקום ה-18 בשוודיה ולמקום הרביעי במצעד שירי הדאנס קלאב.
כמו כן, הסינגל זכה באישור הקלטה מסוג פלטינה כפולה מ-GLF.
ב-12 ביוני 2015, הצמד הוציא את הסינגל "Sun Is Shining".
הסינגל הגיע, בשיאו, למקום הראשון בשוודיה ולמקום החמישי במצעד שירי הדאנס קלאב.
כמו כן, הסינגל זכה באישור הקלטה מסוג פלטינה מחומשת מ-GLF.
ב-6 בנובמבר 2015, הצמד הוציא את הסינגל "This Time".
הסינגל הגיע, בשיאו, למקום ה-73 בשוודיה.
ב-27 במאי 2016, הצמד הוציא את הסינגל "Thinking About You".
הסינגל הגיע, בשיאו, למקום ה-64 בשוודיה ולמקום ה-40 במצעד שירי הדאנס/אלקטרוני.
ב-10 בפברואר 2017, הצמד הוציא, בשיתוף פעולה עם קיד אינק , את הסינגל "I Love You".
הסינגל הגיע, בשיאו, למקום העשירי בשוודיה ולמקום הראשון במצעד שירי הדאנס קלאב.
כמו כן, הסינגל זכה באישור הקלטה מסוג זהב ובאישור הקלטה מסוג פלטינה משולשת מ-IFPI Danmark ו-GLF, בהתאמה.
ב-24 במאי 2017, הצמד הוציא את המיני-אלבום השני שלהם, More Than You Know.
ב-27 במאי 2017, הצמד הוציא את הסינגל "More Than You Know".
הסינגל הגיע, בשיאו, למקום השני בשוודיה, למקום השמיני במצעד הדאנס הבריטי ולמקום השלישי במצעד שירי הדאנס קלאב.
כמו כן, הסינגל זכה באישור הקלטה מסוג פלטינה מעושרת מ-GLF.
ב-8 בדצמבר 2017, הצמד הוציא את אלבום האולפן הראשון שלהם, More Than You Know.
אלבום האולפן הגיע, בשיאו, למקום ה-11 במצעד אלבומי הדאנס/אלקטרוני ולמקום ה-12 בשוודיה.
כמו כן, האלבום זכה באישור הקלטה מסוג זהב מ-RIAS.
ב-8 בדצמבר 2017, הצמד הוציא, בשיתוף פעולה עם טרבור גות'רי , את הסינגל "Dreamer".
הסינגל הגיע, בשיאו, למקום ה-17 בשוודיה ולמקום השישי במצעד שירי הדאנס קלאב.
כמו כן, השיר זכה באישור הקלטה מסוג פלטינה כפולה מ-GLF.
ב-29 ביוני 2018, הצמד הוציא, בשיתוף פעולה עם רומנס , את הסינגל "Dancing Alone".
הסינגל הגיע, בשיאו, למקום ה-29 בשוודיה ולמקום הרביעי במצעד שירי הדאנס קלאב.
אקסבייר ג'סטיס טילמן האב הוא כדורסלן אמריקאי המשחק בקבוצת בוסטון סלטיקס מליגת ה-NBA, בעמדת הפאוור פורוורד.
טילמן נולד בעיר גרנד ראפידס שבמישיגן, ובין השנים 2017–2020 למד באוניברסיטת המדינה של מישיגן.
בעונתו השלישית בקבוצת האוניברסיטה, 2019/2020, העמיד ממוצעים של 13.7 נקודות, 10.3 ריבאונדים, 3.0 אסיסטים ו-2.1 חסימות למשחק, וזכה בתואר שחקן ההגנה של "מחוז Big Ten".
טילמן נבחר בבחירה ה-35 של דראפט ה-NBA 2020 על ידי סקרמנטו קינגס, אשר העבירה אותו בטרייד לממפיס גריזליס.
בעונתו הראשונה בממפיס שותף ב-59 משחקים, ורשם ממוצעים של 6.6 נקודות ו-4.3 ריבאונדים למשחק.
ב-19 באפריל 2023 קבע שיא קריירה של 22 נקודות, במשחק פלייאוף מול לוס אנג'לס לייקרס.
בפברואר 2024 הועבר בטרייד לבוסטון סלטיקס, תמורת למאר סטיבנס ושתי בחירות דראפט.
אקס פקטור לאירוויזיון הייתה העונה הרביעית של תוכנית הריאליטי הישראלית "אקס פקטור ישראל".
את התחרות הנחתה לירון ויצמן, ופאנל השופטים הורכב מנטע ברזילי, אביב גפן, מרגלית צנעני, מירי מסיקה ורן דנקר.
הזוכה, מיכאל בן דוד, נבחר לייצג את באירוויזיון 2022, שנערך בטורינו שבאיטליה.
שירו לתחרות, "I.M", כשל בניסיון להעפיל לגמר.
צילומי התוכנית החלו ב-7 ביולי 2021 בהיכל קבוצת שלמה בתל אביב.
שלב האודישנים שודר ב-30 באוקטובר–12 בדצמבר 2021. על מנת שמתמודד יוכל לעבור לשלב הבא, היה עליו לקבל מכלל חבר השופטים לפחות 4 פעמים "כן".
המנחה גיא זו-ארץ השתתף גם הוא באודישנים, אך בתור הופעת אורח בלבד.
שלב חלוקה לנבחרות שודר ב-12 בדצמבר 2021. המתמודדים חולקו ל-4 נבחרות: לנבחרת הצעירים, לנבחרת הבנים, לנבחרת הבנות, ולנבחרת הבוגרים והלהקות.
בטבלה להלן מצוינים את אלו שעברו לשלב הבא.
בשלב זה עלו כל הנבחרות לשיר, כל אחת בתורה, כשעל הבמה 4 כיסאות.
כל מתמודד מהנבחרת שנבחרה שר בתורו, והשופט שלו החליט האם לתת לו כיסא, או שלהדיח אותו ישר אחרי הביצוע שלו.
גם אם המתמודד קיבל כיסא, המקום שלו בשלב הבא לא מובטח, כי השופט שלו יכל לתת את הכיסא שלו למתמודד אחר.
רק כאשר כל הנבחרת סיימה לשיר, 4 המתמודדים שישבו על הכיסאות העפילו לשלב הבא, ואילו שאר המתמודדים שלא קיבלו כיסא, הודחו.
שלב כיסא ההדחה שודר ב-26 וב-30 בדצמבר 2021. הזמרת והשחקנית מארינה מקסימיליאן והשחקן גיא זו-ארץ הוזמנו כשופטים אורחים, אך לא נטלו חלק בהצבעה.
בשלב זה, לאחר כל ביצוע, למעט הביצוע הראשון, השופטים הצביעו מי הם חושבים שצריך לעבור לשלב הבא.
במקרה והיה תיקו בהצבעת השופטים, ההכרעה הייתה בידי הקהל.
בשלב זה, לינט לא השתתפה עקב סיבות רפואיות ואילו עדי ולירון החליטו לפרק את הצמד ולהתחרות בנפרד.
עדי נעדרה גם היא בעקבות הולדת בתה.
שלב זה שודר ב-2, ב-6 וב-9 בינואר 2022. הזמר משה פרץ הוזמן כשופט אורח, אך לא נטל חלק בהצבעה.
בשלב זה, עקב פרישתו של לירון לב מהתחרות, עדי כהן חזרה להתמודד לבדה.
בשלב זה, ספיר סבן לא השתתפה לאחר שנכנסה לבידוד, וחויבה להשתתף בשלב זה לאחר שהיא סיימה את הבידוד.
בשלב הראשון, כל מתמודד מחויב לבצע שיר שהשתתף באירוויזיון או בקדם אירוויזיון.
כדי לעבור לשלב הבא, המתמודד חייב לקבל את הסכמת כל השופטים.
בשלב השני, השופטים היו צריכים לבחור מכל קבוצה 2 מתמודדים מבין אלו שלא העפילו לשלב הבא.
שני המתמודדים שנבחרו הודחו ולא עברו לשלב הבא.
סדרשם המבצעשם השירהצבעת השופטיםתוצאהדנקרברזיליגפןמסיקה וצנעני2 בינואר 20221עילאי אלמקייס"את ואני"עבר2שירן ורון"בלב אחד"ניצלו מהדחה3ענבל ביבי"Ne partez pas sans moi"עברה4שחר אדמוני"Arcade"—הודחה5גאיידה אבו עוואד"Heroes"—הודחה6לינט"My Number One" / "אני אנא"ניצלה מהדחה7שחר עדוי"דיווה"עבר6 בינואר 20221טרנטה גרוב מאשין"Set Me Free"——הודחו2עדי כהן"Rise Like a Phoenix"ניצלה מהדחה3מיכאל בן דוד"אמור שלום"עבר4אנה סטפני"Euphoria"——ניצלה מהדחה5ליה נביפור"Fuego"—הודחה6אלי חולי"Toy"עבר9 בינואר 20227ספיר סבן"שביל הבריחה"עברה
שמינית הגמר (עשרת הגדולים / שלב שירי השופטים) שודר ב-9 וב-11 בינואר 2022. בשלב זה, כל מתמודד מחויב לשיר שיר של אחד מהשופטים.
הזמר הראל סקעת הוזמן כשופט אורח, אך לא נטל חלק בהצבעה.
בשלב זה, לאחר שנכנסה לבידוד, אנה סטפני ביצעה מרחוק, ממקום הבידוד שלה.
בשלב הראשון, כל שופט יכול לתת 10 נקודות לכל מתמודד, ואילו הקהל יכול לתת עד 60 נקודות לכל מתמודד.
בשלב השני, שני המתמודדים שקיבלו את הניקוד הנמוך ביותר היו מועמדים להדחה, והשופטים היו צריכים לבחור את מי להציל מהדחה.
סדרשם המבצעשם השירהצבעת השופטיםהצבעת הקהלניקוד סופיתוצאהדנקרברזיליגפןמסיקה וצנעני9 בינואר 20221אלי חולי"טיפה טיפה"4787עבר2עדי כהן"אלימות"4878הודחה3ספיר סבן"נערי שובה אלי"4484עברה4אנה סטפני"Hello"4080עברה5שחר עדוי"אני אש"3979ניצל מהדחה11 בינואר 20221ענבל ביבי"עכשיו מעונן"5494עברה2שירן ורון"יאמה"5080הודחו3לינט"לשם"5292עברה4מיכאל בן דוד"עץ ירוק מפלסטיק"4888עבר5עילאי אלמקייס"יומן מסע"4686ניצל מהדחה
רבע הגמר שודר ב-16 וב-18 בינואר 2022. המפיק המוזיקלי ג'ורדי והזמר עדן חסון הוזמנו כשופטים אורחים, אך לא נטלו חלק בהצבעה.
המתמודדים חולקו ל-2 קבוצות, שבה בכל קבוצה, הם חולקו ל-2 דו-קרבים, כאשר כל שופט יכול לתת 10 נקודות לכל מתמודד, ואילו הקהל יכול לתת עד 60 נקודות לכל מתמודד.
כל מתמודד שהפסיד בדו-קרב עבר לדו-קרב הגורלי, שבו רק השופטים יכלו לבחור מי יעבור לשלב הבא.
בשלב זה, לאחר שנכנס לבידוד, עילאי אלמקייס ביצע מרחוק, ממקום הבידוד שלו.
המנחה לירון ויצמן לא הייתה נוכחת בשלב רבע הגמר של הקבוצה השנייה, ולכן השופט רן דנקר החליף אותה כמנחה.
חצי הגמר שודר ב-23 וב-27 בינואר 2022. המנחה לירון ויצמן לא הייתה נוכחת בשלב זה, ולכן השחקן גיא זו-ארץ החליף אותה כמנחה.
הזמרת עדן בן זקן הוזמנה כשופטת אורחת, אך לא נטלה חלק בהצבעה.
שני מתמודדים צפויים לא לעבור לשלב הבא.
בסיבוב הראשון, המתמודדים חולקו ל-3 דו-קרבים, כאשר כל שופט יכול לתת 10 נקודות לכל מתמודד, ואילו הקהל יכול לתת עד 60 נקודות לכל מתמודד.
המנצח בכל דו-קרב עלה לסיבוב השני.
המפסיד בכל דו-קרב עלה לסיבוב השלישי.
בסיבוב השני, לאחר ששלושת המתמודדים שהעפילו מהסיבוב הראשון ביצעו, כל שופט העניק 12, 10 ו-8 נקודות למתמודדים.
2 המתמודדים שסך הנקודות שלהם הוא הגבוה ביותר העפילו לשלב הבא.
המתמודד שסך הנקודות שלהם הוא הנמוך ביותר, עלה לסיבוב השלישי.
בסיבוב השלישי, המתמודדים חולקו ל-2 דו-קרבים, כאשר כל שופט יכול לתת 10 נקודות לכל מתמודד, ואילו הקהל יכול לתת עד 60 נקודות לכל מתמודד.
המנצח בכל דו-קרב עלה לסיבוב הרביעי.
לאחר מכן, השופטים היו צריכים לבחור את מי להציל מהדחה, ולהעביר אותו לסיבוב הרביעי.
בסיבוב הרביעי, לאחר ששלושת המתמודדים שהעפילו מהסיבוב השלישי ביצעו, כל שופט העניק 12, 10 ו-8 נקודות למתמודדים.
המתמודד שסך הנקודות שלהם הוא הנמוך ביותר, הודח.
בשל השוויון שנוצר בין אנה סטפני לבין ספיר סבן, השופטים היו צריכים לבחור את מי להציל מהדחה.
(A Man After Midnight)" colspan="2" 4989 סיבוב רביעי2ספיר סבן"בסוף מתרגלים להכל" colspan="2" 46 86 ניצלה מהדחה (סיבוב רביעי)II3שחר עדוי"Born This Way" colspan="2" 42 72 הודח4אנה סטפני"Take Me to Church" colspan="2" 47 77 סיבוב רביעיסיבוב רביעי–1אנה סטפני"הכל יכול לקרות"88121010–48 הודחה2מיכאל בן דוד"Idontwannabeyouanymore"12121012854בגמר3ספיר סבן"פאוץ'" / "Aramam"1010881248 ניצלה מהדחה (בגמר)
יוצרים אשר היו מעוניינים להגיש שיר במסלול האמן, היו רשאים להשתתף כצופים בהקלטת תוכנית חצי הגמר הראשון שהתקיים ב-14 בספטמבר 2021. עד סיום הגשת השירים הגיעו לוועדה המקצועית כ-130 שירים.
בתחילת נובמבר 2021 החלה הוועדה להאזין לשירים שהוגשו.
בדצמבר 2021 סיימה הוועדה להאזין לשירים ובחרה את 8 השירים שעלו לשלב הסופי.
השירים פורסמו במשדר מיוחד, בהנחייתה של אשת התקשורת מאיה אלקולומברה, ב-30 בינואר 2022, בכאן גימל וכאן דיגיטל.
בשלב זה ששודר בשידור חי ב-3 בפברואר 2022, בכאן 11, כל אחד מארבעת המועמדים הסופיים ביצע שני שירים חדשים שנכתבו במיוחד לתחרות האירוויזיון ונבחרו עבורו על ידי ועדה מיוחדת שהוקמה על ידי תאגיד השידור הישראלי.
מתוך שני השירים צוות שופטים מיוחד וקהל הצופים נבחר שיר אחד לכל מועמד שיעבור לשלב הגמר.
50% מהקולות היו בידי הקהל, 25% מהקולות היו בידי השופטים, ו-25% מהקולות היו בידי הוועדה המיוחדת של תאגיד השידור הישראלי.
לאחר שחלתה בקורונה, השופטת נטע ברזילי לא נכחה במשדר.
בפתיחת הערב שרו כל ארבעת המתמודדים את "את ואני" ואת "Set Me Free" בהשתתפות הזמרת ונציגת ישראל באירוויזיון 2021, עדן אלנה.
סדרשם המבצעשם השירהצבעת השופטיםהצבעת הוועדההצבעת הקהלניקוד סופיתוצאה 1 מיכאל בן דוד "I.M" 25 20 38 83 נבחר2"Don't"051217לא נבחר3אלי חולי"Nostalgia"5101833לא נבחר 4 "Blinded Dreamers" 20 15 32 67 נבחר5ענבל ביבי "Marionette" 15 10 28 53 נבחר6"ZaZa"10152247לא נבחר7ספיר סבן"Head Up"0102131לא נבחר 8 "Breaking My Own Walls" 25 15 29 69 נבחר
שלב זה שודר בשידור חי ברשת 13 ב-5 בפברואר 2022.
בסיבוב זה, המתמודדים חולקו ל-2 דו-קרבים.
כל מתמודד שהפסיד בדו-קרב עבר לדו-קרב הגורלי, שם שרו המתמודדים את שירי האירוויזיון שנבחרו להם.
מנצח עלה לסיבוב השני, והמפסיד הודח.
בפתיחת הערב אלי חולי שר קטע מ-"אבניבי", ענבל ביבי שרה קטע מ-"הללויה", ספיר סבן שרה קטע מ-"דיווה", ומיכאל בן דוד שר קטע מ-"Toy".
דו-קרבסדרשם המבצעשם השירהצבעת השופטיםהצבעת הוועדההצבעת הקהלניקוד סופיתוצאהסיבוב ראשוןI 1ענבל ביבי"The Winner Takes It All"502429דו-קרב גורלי 2מיכאל בן דוד"שני משוגעים"20252671סיבוב שניII 3ספיר סבן"בדד"5102035דו-קרב גורלי 4אלי חולי"I'll Be There for You"20153065סיבוב שנידו-קרב גורליIII 1ספיר סבן"Breaking My Own Walls"0151631מקום 4–הודחה 2ענבל ביבי"Marionette"25103469סיבוב שני
בסיבוב זה, המתמודדים שרו את השיר שנבחר להם בשלב "השיר שלנו לאירוויזיון".
המתמודד הזוכה בסיבוב השני צפוי לייצג את ישראל באירוויזיון 2022. 50% מהקולות היו בידי הקהל, 25% מהקולות היו בידי השופטים, ו-25% מהקולות היו בידי הוועדה המיוחדת של תאגיד השידור הישראלי.
כל שופט או נציג מהוועדה יכול להעניק 8, 10 ו-12 נקודות לכל מתמודד.
בנוסף, השופט גפן שר קטע מ-"עץ ירוק מפלסטיק", השופטת מרגול שרה קטע מ-"אפס מאמץ", השופטת נטע שרה קטע מ-"מקסיקו", השופטת מסיקה שרה קטע מ-"בית משוגעים", והשופט דנקר שר קטע מ-"אף אחת".
סדרשם המבצעשם השירהצבעת השופטיםהצבעת הוועדההצבעת הקהלניקוד סופימקום 1ענבל ביבי"Marionette"4244871733 2מיכאל בן דוד"I.M"50461182141 3אלי חולי"Blinded Dreamers"5860952132
"אקסום" הוא אלבום הבכורה של הרכב אקסום, המונה את ראובן אראגיי (טדרוס) וגילאור יהודה (ג'קסון).
האלבום יצא לאור ב-2009. במסגרת האלבום, שיתף ההרכב פעולה עם הזמרים פלד, אורטגה, רביד פלוטניק, נועה פארן, זורה קרטבלישוילי ואסף שלם.
ב-2018 השתתפו חברי ההרכב בעונה החמישית של תוכנית המציאות "הכוכב הבא לאירוויזיון", וביצעו בה את שירם מתוך האלבום, "ארנבת".
אקסבייר לופז (נולד ב-23 באוקטובר 2003), הידוע בשם המקצועי Xaviersobased, הוא ראפר ומפיק מוזיקלי אמריקאי מניו יורק, הידוע בסגנון הראפ והפקה האקסצנטרי שלו.
לופז והרכבו מקבלים קרדיט לצד המפיק הקליפורני kashpaint בתור חלוצי ז'אנר הג'רק.
לופז נולד ב-23 באוקטובר 2003 באפר וסט סייד של מנהטן, ניו יורק.
אמו עבדה כדי ג'יי בשנות ה-80. הוא ציין בעבר את צ'יף קיף, היי-סי, יאנג לין, ליל בי ודוואפ קיין כהשראות מוזיקליות.
לופז הוא מייסד הרכב ההיפ הופ המחתרתי 1c34 ומקשור להרכב Novagang.
השיר הראשון של לופז תחת הכינוי Xaviersobased יצא ב-8 ביוני 2016. ב-2022 הוא הוציא את השיר "Patchmade" בהפקת kashpaint, שזכה להכרה רחבה באינטרנט.
ב-11 בינואר 2024, הוא הוציא סינגל בשם "40" עם הראפר נטספנד .
יום לאחר מכן, הופיע לופז כאורח בתוכנית הרדיו המקוונת On The Radar.
ב-16 בינואר 2024, שחרר לופז מיקסטייפ בן 15 שירים בשם Keep It Goin Xav, בהנחיית DJ Rennessy, ובו הופעות אורח של ראפרים כמו נטספנד, Yhapojj, Jtxpo ו-Kuru.
המיקסטייפ זכה לתגובות חיוביות ובביקורתו של אלפונס פייר מפיצ'פורק על המיקסטייפ הוא כתב שלמרות שלופז שואב השפעות שונות, סגנונו שומר על זהות ניו יורקית חזקה, מה שמייחד אותו בסצנת הראפ המקוונת.
הוא תיאר את המוזיקה כ"תוססת, מאולתרת וכיפית להפליא".
פייר שיבח עוד את בחירת הרצועות המהירות יותר, תוך שהוא ציין שהאיטיות יותר פחות מעניינות, אך לא נטולות עדינות.
ב-18 במרץ 2025, הראפר המחתרתי נטספנד שחרר שיר בשם "Impact" בהשתתפות לופז.
לאחר מכן יצא נטספנד בסיבוב הופעות אליו הצטרף גם לופז.
ב-28 באפריל 2025, לופז הוציא מיני-אלבום משותף בשם #BASEDSLIME עם הראפר אוסאמהסון, בהנחיית DJ Rennessy.
+תאריך יציאהאלבוםחברת תקליטים15 באוגוסט 20212,000הוצאה עצמית19 במאי 2022Nothingnessהוצאה עצמית23 באוקטובר 2022And Whenהוצאה עצמית
+תאריך יציאהמיקסטייפחברת תקליטים21 במאי 2021Withהוצאה עצמית30 בינואר 2022Who Are You?הוצאה עצמית11 באפריל 2022Someone Helpהוצאה עצמית19 ביולי 2022Installהוצאה עצמית15 בינואר 2024Keep It Goin' Xavהוצאה עצמית5 ביוני 2024With 2הוצאה עצמית
+תאריך יציאהמיקסטייפחברת תקליטיםביחד עם3 בדצמבר 2023The MostHated SoBased Tapeהוצאה עצמיתsamosthated
+תאריך יציאהמיני-אלבוםחברת תקליטיםביחד עם5 ביוני 2020Casinoהוצאה עצמיתGlost18 בדצמבר 2020Twin Peaks EPהוצאה עצמיתHeroinsick31 במרץ 2021Nick X Xavierהוצאה עצמיתZuro29 באוקטובר 2021NYC 2 ATLהוצאה עצמיתJtxpo25 בנובמבר 2021With 1.5הוצאה עצמיתCrunchy22 בפברואר 2023Yhaposobasedהוצאה עצמיתYhapojj
אקסבייר ג'ונסון הוא כדורסלן אמריקאי, המשחק בעמדת הפאוור פורוורד בקבוצת הפועל חיפה המשחקת בליגה הלאומית.
ג'ונסון החל את דרכו בתיכון מאטר דיי שבסנטה אנה, קליפורניה.
את עונתו האחרונה סיים עם ממוצעים של 18.1 נקודות, 9.2 ריבאונדים, 1.7 אסיסטים, 1.0 חטיפות ו-0.5 חסימות והוביל את תיכונו לזכייה באליפות המחוז.
על הצטיינותו בתיכון, זכה ג'ונסון בשלל פרסים אישיים.
בשנת 2012, התחייב ג'ונסון לאוניברסיטת קולורדו בולדר.
בעונתו הראשונה שותף ג'ונסון ב-33 משחקים, בהם פתח ב-18 והעמיד ממוצעים של 8.9 נקודות ו-4.8 ריבאונדים, כשהוא מוביל את הקבוצה באחוזים מהשדה עם 51.5 אחוזים.
בעונתו השנייה עזר למכללה להגיע לטורניר אליפות המכללות, כשהעמיד ממוצעים של 12.0 נקודות ו-5.9 ריבאונדים ב-33 משחקים.
בעונתו השלישית העמיד ממוצעים של 10.3 נקודות ו-5.6 ריבאונדים ב-29 משחקים.
ביוני 2015, במחנה אימונים לקראת עונתו הרביעית והאחרונה במכללה, נפצע ג'ונסון בגיד האכילס ובשל כך החמיץ את כל העונה.
הוא השלים את עונתו הרביעית עונה לאחר מכן, כשהעמיד ממוצעים של 8.0 נקודות ו-5.9 ריבאונדים ב-32 משחקים.
ג'ונסון סיים את קריירת המכללות שלו במקום ה-11 ברשימת כל הזמנים של קולורדו בנקודות עם 1,463 נקודות ובריבאונדים עם 705.
בשנת 2017, לאחר שלא נבחר בדראפט ה-NBA, שיחק ג'ונסון בדנבר נאגטס במהלך ליגת הקיץ של ה-NBA, שם העמיד ממוצעים של 3.7 נקודות ו-2.3 ריבאונדים בשלושה משחקים.
ב-3 בנובמבר אותה שנה, חתם ג'ונסון בטקסס לג'נדס מליגת הפיתוח של ה-NBA.
הוא שיחק ב-28 משחקים, בהם העמיד מממוצעים של 6.1 נקודות ו-5.0 ריבאונדים.
ג'ונסון המשיך בקבוצה לעונה נוספת, בה שותף ב-48 משחקים והעמיד ממוצעים של 7.8 נקודות ו-6.0 ריבאונדים.
ב-4 באוקטובר 2019, חתם ג'ונסון ברילסקי ספורטיסט מליגת העל הבולגרית.
בקבוצה שותף ב-19 משחקים והעמיד ממוצעים של 16.7 נקודות ו-7.7 ריבאונדים.
בשנת 2020, חתם בקאפו ד'אורלנדו מהליגה האיטלקית השנייה.
ג'ונסון העמיד שם ממוצעים של 22.1 נקודות ו-8.0 ריבאונדים, וסייע לקבוצה להישאר בליגה.
ב-30 ביולי 2021, חתם בסקאליג'רה ורונה, אשר משחקת גם היא בליגה האיטלקית השנייה.
בקבוצה העמיד ממוצעים של 15.1 נקודות ו-7.4 ריבאונדים בעונה הסדירה ו-11.2 נקודות ו-7.6 ריבאונדים בפלייאוף, ותרם רבות לזכיית קבוצתו באליפות הליגה לאחר ניצחון 2–3 בסדרת הגמר מול אודינה.
ג'ונסון נשאר בקבוצה גם בעונת 2022/2023, כאשר באותה עונה שיחקה הקבוצה בליגת העל האיטלקית.
ב-28 משחקים רשם ממוצעים של 9.6 נקודות ו-5.9 ריבאונדים, אך בתום אותה עונה ירדה הקבוצה בחזרה לליגה השנייה.
ב-2023 חתם ג'ונסון בפלקנסטרו פורלי שגם היא בליגה האיטלקית השנייה.
ב-38 משחקים, העמיד ממוצעים של 14.6 נקודות ו-8.5 ריבאונדים.
ב-27 ביוני 2024, נשאר בליגה השנייה כשחתם באודינה.
בתום אותה עונה זכה ג'ונסון עם הקבוצה באליפות, כשב-37 משחקים העמיד ממוצעים של 13.5 נקודות ו-7.6 ריבאונדים.
ב-28 באוגוסט 2025, חתם ג'ונסון לעונה בהפועל חיפה המשחקת בליגה הלאומית.
בגנטיקה, אקסון הוא רצף נוקלאוטידים ב-DNA המהווה חלק מה-mRNA הבוגר לאחר ששאר חלקי הגן אשר קרויים אינטרונים מוצאים החוצה בתהליך של שחבור (splicing).
המושג נטבע על ידי וולטר גילברט ב-1978 והוא נגזר מהמילה Expressed באנגלית, "מבוטא".
יחד עם זאת, לא בהכרח מתורגם כחלק מהחלבון.
(ייתכן ונמצא ב-mature mRNA בקצה 5'-UTR או 3'-UTR)
היות שאינטרונים מופיעים כמעט באופן בלעדי ביצורים איקריוטיים, הרי שבחיידקים ובנגיפים המושג "אקסון" אינו רלוונטי; לחלופין ניתן לומר כי גן שאינו מכיל אינטרונים מורכב מאקסון בודד.
האקסונים מהווים חלק קטן מרוב הגנים האיקריוטיים (בין אחוז לאחוז וחצי מכלל הגנום); רוב הנוקלאוטידים בכל גן משתייכים לאינטרונים.
קצוות הגן הם תמיד אקסונים; האינטרונים מופיעים בפנים הגן בלבד.
לאחר תהליך השעתוק, בו נבנה גדיל mRNA לפי תבנית ה-DNA, נחתכים האינטרונים מה-mRNA והאקסונים מחוברים האחד לשני בתהליך הקרוי שחבור.
אקסון ביצורים מפותחים מקודד בממוצע לכחמישים חומצות אמינו.
הגן המקודד לחלבון האנושי טיטין מכיל את מספר האקסונים הרב ביותר בטבע—178—וכן את האקסון הארוך ביותר בגנום האנושי—17,000 נוקלאוטידים.
טיטין מורכב מכ-27,000 חומצות אמינו.
אקסונים מקודדים לעיתים קרובות לאזורים (או "תת-יחידות") בעלי מבנה ותפקיד מוגדר בחלבון.
הדוגמה הקלאסית לתופעה זו היא הגנים המקודדים לנוגדנים של מערכת החיסון.
כל אזור מוגדר בנוגדן (האזור הקבוע והאזור המשתנה, למשל) מקודד על ידי אקסון נפרד.
סך כל האקסונים בגנום מסוים מכונים אקסום (exome).
אַקְסוֹן (Axon; מיוונית: axis (ציר); על פי האקדמיה ללשון העברית: יְצִיאוֹן) הוא שלוחה של תא העָצָב שהתמחתה בהעברת פוטנציאל הפעולה ממקום היווצרותו עד לתאי המטרה איתם נוצר המגע הסינפטי.
אורך האקסונים משתנה בין תאים שונים במערכת העצבים, ויכול להגיע עד יותר ממטר.
בתוך מערכת העצבים המרכזית של היונקים אזורים בהם יש ריכוז גבוה של אקסונים העוברים מאזור לאזור יהווה "חומר לבן".
מערכת העצבים הסומטית בנויה מאגודה אחת או יותר של אקסונים העטופים ברקמת חיבור צפופה בעברם ברקמות הגוף.
האקסון הוא שלוחה ארוכה של תא העצב, והמבנה שלו מותאם לתפקידו - הולכת הדחף העצבי למרחקים ארוכים.
הציטופלסמה של האקסון כמעט ולא מכילה ריבוזומים, מכאן שאין בו יצור של חלבונים.
כל החלבונים שהאקסון זקוק להם מיוצרים בגוף התא, וקיימים מנגנונים ייחודיים של הולכה אקסונלית המאפשרים הסעה של חומרים לאורך האקסון, על גבי צינוריות מיוחדות ובאמצעות חלבונים מוטוריים, תוך השקעת אנרגיה.
קרום התא באקסון שונה בהרכב החלבונים שלו מזה של שאר חלקי תא העצב.
בעיקר, קרום התא משובץ לכל אורכו בתעלות נתרן ואשלגן תלויות מתח, שנוכחותן מאפשרת את התקדמות הדחף העצבי ללא דעיכה עד לסינפסה.
אקסונים שונים עטופים במעטפות בעובי משתנה של תאי גליה המכילים מיאלין.
המיאלין היא רקמה שומנית לבנה העוטפת סיבי-עצב לשם בידודם ושיפור ההולכה של הדחף העצבי.
במערכת העצבים המרכזית תאים אלה נקראים אוליגודנדרוציטים, ואילו במערכת העצבים הפריפריאלית אלו תאי שוואן.
אקסונים מתפצלים במהלכם לשלוחות רבות, וכל שלוחה מתפצלת בקצה לענפים רבים הקרויים טרמינלים.
המתמחים בתפקידם העיקרי כאתר הקדם-סינפטי, בו מתבצעת האריזה והשחרור של המוליך העצבי.
קוטרו של האקסון הוא מיקרוסקופי, וגודלו כמאית מילימטר (10 מיקרון), אך הוא יכול להשתרע לאורך מקרוסקופי, הנראה לעין אדם.
אורך האקסון משתנה מתא לתא.
במוח האדם אורכו של האקסון משתרע עד כמה סנטימטרים.
בגוף האדם האקסון הארוך ביותר הוא של הנוירון הירכי, אשר מחבר מבסיס עמוד השדרה לבוהן של כל כף רגל.
אורכו יכול להגיע ליותר ממטר, ובג'ירפה הוא יכול להגיע למספר מטרים.
מבנה האקסון משפיע על קצב העברת המידע שלו.
מהירות העברת המידע גדלה בהרבה כאשר מדובר באקסונים בעלי מעטפת מיאלינית, וגדלה עוד יותר כאשר האקסון עבה.
לשם השוואה: אקסון עם מעטפת מיאלינית בקוטר 20 מיקרון - 100m/sec, אקסון עם מעטפת מיאלינית בקוטר 3 מיקרון - 48m/sec, אקסון ללא מעטפת מיאלינית - 2m/sec.
בהתאם לגודל הסיבים ולמעטפת המיאלין שלהם סיבי העצב מחולקים לשלושה סוגים: קבוצה A - בעלי מעטפת מיאלין עבה ומסווגים לתתי סוגים (אלפא Aα, בטא Aβ, גמא Aγ ודלתא Aδ), קבוצה B - בעלי מעטפת מיאלין בינונית וקבוצה C ללא מיאלין.
מבנה זה משפיע על תפקידם במערכת העצבית.
האקסונים הם קווי התקשורת של מערכת העצבים.
תפקידו של האקסון הוא להעביר מידע מגוף תא העצב לתא אחר.
בתוך מערכת העצבים, המידע שעובר דרך האקסון מועבר בין תא עצב אחד לשני, כאשר מבנה הקישורים בין תאי העצב השונים משמש לעיבוד של המידע העצבי.
בממשק של מערכת העצבים עם מערכות אחרות, האקסונים מקשרים בין תאי עצב לבין תאי מטרה אחרים.
באופן זה, הוראות שיוצאות מהמוח/מחוט השדרה מועברות לסיבי שריר/תאי בלוטה (דרך סיב עצב תנועתי, סיב עצב מוציא) ואותות תחושתיים שמגיעים מאיברי החישה מועברים לתוך המוח/חוט השדרה (דרך סיב עצב תחושתי, סיב עצב מביא).
שלפוחיות סינפטיות אוגרות מולקולות מוליכים עצביים בקרבת קרום התא.
הגעת דחף עצבי לקצה האקסון מביאה לפתיחת תעלות סידן ממותגות-מתח, המאפשרות ליוני סידן לחדור אל תוך התא.
העלייה בריכוז הסידן התוך-תאי מביאה להפעלת מגוון חלבונים ייעודיים המובילים את השלפוחיות הסינפטיות אל קרום התא, שם הן משחררות את תכולתן.
המוליכים העצביים נפלטים באופן זה אל המרווח הבין תאי - הקרוי הסדק הסינפטי.
המוליך העצבי עובר בדיפוזיה אל עבר התא או התאים הבתר-סינפטיים שם הוא יכול לגרום לשינויים שונים בהתאם למוליך העצבי הספציפי ולקולטנים המצויים בתא הבתר-סינפטי.
לדוגמה, המוליך העצבי גלוטמט (המוליך העצבי המעורר הנפוץ ביותר במערכת העצבים המרכזית בבעלי חוליות) יכול להיקשר לקולטן אינוטרופי ולגרום לפוטנציאל בתר סינפטי מעורר.
ההיפותזה השלטת כיום היא כי שמירה ואפנון של מידע במערכת העצבים מתבצע על ידי שינוי בכמות המוליכים העצביים ואופי ו/או כמות הקולטנים הבתר-סינפטיים.
כל אקסון של תא עצב במוח יכול להיות מחובר לעשרות אלפי נוירונים אחרים בעוצמות קשר שונות.
בתהליך של למידה וזיכרון לטווח ארוך, אקסונים יוצרים קשרים חדשים.
בשלבים הראשונים של החיים אצל תינוק אנושי, נוצרות כ-50 מיליארד סינפסות חדשות, גם לאחר מכן בתהליך למידה כל שהוא נוצרות סינפסות חדשות.
כאשר נוצרות סינפסות חדשות, האקסונים של התאים מנווטים את דרכם במעבי המוח ובוחרים ליצור סינפסות חדשות עם תאי מוח אחרים.
מנגנון זה עדיין נחקר, כיצד בוחר כל אקסון לנווט את דרכו, עם איזה נוירונים ליצור קשרים, וכיצד הוא נמנע מליצור קשרים "מקצרים".
מודל הודג'קין-הקסלי מתאר את התגובה החשמלית של תאי עצב ומסביר את אופן היווצרותם של דחפים עצביים, עליהם מתבססת התקשורת העצבית.
המודל פורסם בשנת 1952 על ידי אלן הודג'קין ואנדרו הקסלי, על יסוד מחקר שביצעו על תכונותיהם החשמליות של סיבים עצביים בדיונונים.
עבודה זו, הנחשבת לגולת הכותרת של תקופת הביופיזיקה הקלאסית, זיכתה את השניים בפרס נובל לפיזיולוגיה או לרפואה לשנת 1963.
בסוף המאה ה-18 זיהה גלווני לראשונה את האופי החשמלי של דחפים עצביים.
בשנת 1872 זיהה לודימר הרמן (Ludimar Hermann) כי פעימת המתח החשמלי לאורך הסיב העצבי מלווה במעבר זרם חשמלי דרך הרקמה שתיוודע לימים בשם קרום הסיב.
בשנת 1905 הציע הרמן כי הדחף העצבי מתקדם בסיב באופן סביל, כמו אות טלגרף בכבל חשמל תת-ימי.
'תורת הכבל' של הרמן, המנתחת את אופן התפשטותו של אות חשמלי בסיב המבודד חשמלית על ידי ציפויו, עדיין נמצאת בשימוש בימינו.
עם זאת, עד שנות ה-30 של המאה ה-20 נתקלה הצעתו בספקנות מצד פיזיולוגים עמיתים, שהציעו מנגנונים אחרים להולכת הדחף העצבי ואף ראו בזרמים החשמליים תוצא לוואי של התפשטות כימיקלים הנושאים את המידע העצבי.
למעשה, היו שחלקו על עצם קיומו של קרום התא, שהוצע על ידי יוליוס ברנשטיין (Julius Bernstein) בשנת 1901.
בשנת 1923 החל הביופיזיקאי האמריקני קנת' ס.
Cole) לנתח את התכונות החשמליות של קרום התא, על ידי מדידת העכבה החשמלית של תאים בודדים.
התאים הושמו בין שני הדקיו של גשר ויטסטון והעכבות שנמדדו שימשו לבניית מעגל תמורה חשמלי המורכב מנגדים וקבלים, המייצגים את הקרום והתמיסות התוך-תאית והחוץ-תאית.
עבודתו של קול שימשה בסיס למחקרם של הודג'קין והקסלי.
אקסון ואלדז (Exxon Valdez, מבוטא "ואלדיז") הייתה מכלית נפט של חברת הדלק אקסון.
לאחר שעלתה המכלית על שרטון מול חופי דרום מדינת אלסקה בארצות הברית, דלפו ממנה כמויות עצומות של נפט גולמי, שהסבו נזק סביבתי ואקולוגי מהחמורים ביותר בתולדות יבשת צפון אמריקה.
המכלית הייתה בנויה כולה מפלדה.
היא נבנתה על ידי חברת הפלדה ובניית הספינות הלאומית בסן דייגו, ונמסרה לאקסון בדצמבר 1986. אורכה היה 301 מטר, רוחבה 51 מטר והשוקע שלה 20 מטר.
היא הייתה מונעת על ידי מנוע דיזל בעל הספק של 24 מגהוואט.
למכלית הייתה תפוסה של 235,000 טונות נפט גולמי.
היא שימשה להעברת נפט גולמי מטרמינל הצינור של קונסורציום אליאסקה בוואלדז שבאלסקה לבתי זיקוק בארצות הברית.
ב-24 במרץ 1989, פגעה המכלית בשונית בליי שבמפרץ הנסיך ויליאם, בסמוך לעיר ואלדז שבאלסקה.
הפגיעה גרמה לקרע רציני בגחון האניה שהייתה טעונה ב-180,000 טונות נפט גולמי.
מעריכים ש-36,000 טונות נפט גולמי נשפכו לים במשך כמה ימים, וזיהמו אלפי קילומטרים של חופים עד שהצליחו לעצור את הזרימה.
למעלה מ-250,000 בעלי חיים נפגעו מהאסון.
ועדת חקירה שמונתה לבדיקת האירוע הצביעה על מספר גורמים לאסון: כשל איש צוות בהשטת המכלית במצרים, עקב עייפות ועומס יתר; כשל רב החובל בפיקוח על ניווט המכלית, עקב שיכרות; כשל חברת אקסון בפיקוח על רב החובל ומינוי צוות לא תשוש; כשל משטרת החופים בניהול תעבורת האוניות במפרץ.
לאחר התאונה שונה שמה של המכלית ל-Sea River Mediterranean
המכלית אקסון ואלדז מופיעה בסרט "עולם המים".
אקסטרמדורה (בספרדית: Extremadura) היא קהילה אוטונומית במערב ספרד, על גבול פורטוגל.
היא גובלת בקסטיליה ולאון בצפון, בקסטיליה-לה מנצ'ה במזרח ובאנדלוסיה בדרום.
אקסטרמדורה היא האזור העני ביותר בספרד.
ההיסטוריה של אקסטרמדורה היא תמונת ראי של ההיסטוריה של ספרד.
ראשיתה ביישובים איבריים קדומים, שנכבשו בידי הקרתגנים.
לאחר מכן נכבש האזור על ידי הרומאים; שטחה של אקסטרמדורה התחלק בין הפרובינקיות היספניה בייטיקה ולוזיטניה.
בתקופה זו הייתה העיר המרכזית אמריטה אאוגוסטה (Emerita Augusta), מרידה של היום; כן הוקמו נורבה קייסרינה (קסרס) ופקס אאוגוסטה (בדחוס).
לפי אחת ההשערות, מקור שמו של האזור בתקופה זו: Extrema Durii - סופו של נהר הדורו.
בתקופה המוסלמית עלתה חשיבותה של בדחוס, ששימשה בירתה של ממלכת טאיפה.
בזמן הרקונקיסטה הייתה אקסטרמדורה אזור ספר בין הנוצרים למוסלמים.
מלכי קסטיליה הנוצרים כבשו אותה בהדרגה בסוף המאה ה-12 ובחצי הראשון של המאה ה-13.
במאה ה-15 אקסטרמדורה הייתה זירה של קרבות עזים בין ממלכת קסטיליה לפורטוגל שניסתה להשתלט על שטחים ממנה.
קרבות אלה הגיעו לשיאם במלחמת הירושה הקסטיליאנית על ירושת הנרי הרביעי מלך קסטיליה שמת בדצמבר 1474, בין חואנה בתו ואיזבל אחותו.
אצילי אקסטרמדורה ומלך פורטוגל תמכו בנסיכת קסטיליה חואנה שהייתה נשואה למלך פורטוגל אך יריבתה איזבל נצחה.
קרבות נוספים נערכו באזור כשפורטוגל הכריזה עצמאות מממלכת ספרד ב-1640, ומאוחר יותר גם במלחמת הירושה הספרדית.
במלחמה זו הפורטוגלים כבשו חלקים מאקסטרמדורה, אך אלה הושבו לספרד בשלום אוטרכט תמורת שטחים באזור אורוגוואי של היום.
בסוף המאה ה-18 סופח החלק המזרחי של אקסטרמדורה לפרובינציית טולדו.
בתחילת המאה ה-19 הובילו שוב ניגודי אינטרסים בין ספרד לפורטוגל למלחמה: הברית שנכרתה בין פורטוגל לצרפת של נפוליאון הביאה לפרוץ מלחמת התפוזים.
מאוחר יותר התרחשו באזור חלק מקרבות מלחמת העצמאות הספרדית נגד נפוליאון.
במאה ה-20 אקסטרמדורה שקעה במיתון כלכלי.
תוכנית בדחוס משנת 1952 ניסתה לפתח את החקלאות באזור באמצעות הפניית מי הגוודיאנה להשקיה.
אקסטרמדורה הפכה לקהילה אוטונומית ב-1983.
אקסטרמדורה מוקפת מרוב עבריה בהרים: הרי המערכת המרכזית בצפון (ספציפית הרי סיֶירה דה גָאטה וסיירה דה גרֶדוֹס), שלוחה של הרי טולדו במזרח והרי סיירה מורנה בדרום.
בין הרכסים יש עמקים רחבים.
ההרים תוחמים מישור גדול, שבחלקים רבים הופך לגבעות נמוכות.
את המישור חוצים ממזרח למערב שני נהרות: הטחו והגוודיאנה, וכן יובלים רבים שלהם.
האקלים הוא ים-תיכוני עם אלמנטים יבשתיים, שממתנת אותו ההשפעה מהאוקיינוס האטלנטי.
הקיץ יבש, וממוצע הטמפרטורה מעל 25 מעלות.
החורף מתון; בחודש ינואר הטמפרטורה הממוצעת היא 6 מעלות.
באקסטרמדורה יש 1,073,000 תושבים, כ-2.5% בלבד מאוכלוסיית ספרד.
היא אחד מהאזורים דלילי האוכלוסין ביותר בספרד: כ-25 תושבים לקמ"ר.
בשנות ה-70 בלטה מגמה של הגירת צעירים לאזורים עשירים יותר של המדינה ולמדינות אחרות באירופה, וכן הגירה בתוך אקסטרמדורה מהאזורים הכפריים לערים.
מגמה זו גרמה גם לירידה חדה בשיעורי הילודה.
ההגירה התמתנה בשנות ה-80, ורבים מאלה שהיגרו למדינות אחרות חזרו לביתם.
מבחינה אדמיניסטרטיבית מורכבת אקסטרמדורה משני מחוזות: מחוז בָּדָחוֹס, שבו מתגוררים כ-650 אלף איש, ומחוז קָסֶרֶס (400 אלף תושבים).
הערים הגדולות במחוז בדחוס הן בדחוס העיר (136,000 תושבים), מרידה (כ-50,000), אלמנדרלחו (Almendralejo, 28,000) וכן ויינואבה דה לה סרנה (Villanueva de la Serena, 25,000), שיוצרת גוש עירוני אחד עם דון בניטו.
רבים מהיישובים בנפה זו מתרכזים סביב נהר הגוודיאנה.
הערים הבולטות במחוז קסרס הן קסרס עצמה (85,000) ופלסנסיה (40,000).
מקומות אחדים באקסטרמדורה נתנו את שמם לערים גדולות ביבשת אמריקה: טרוחיו (Trujillo, בפרו בין היתר), אלבורקרקה (Alburquerque, שובש לאלבקרקי בניו מקסיקו), מדיין (Medellín, למשל בקולומביה) ועוד.
מפורסם גם הכפר אלקנטרה (Alcántara), שנתן את שמו למסדר אלקנטרה בימי הביניים, ומסיבה כלשהי גם לסוג של בד שמשמש לספות.
השפה הרשמית היחידה באקסטרמדורה היא ספרדית קסטיינית.
עם זאת מדוברות בה כמה שפות מקומיות ללא מעמד רשמי:
אקסטרמדורית: באקסטרמדורית (Estremeñu) בספרדית (Extremeño) היא שפה לטינית שמדוברת על ידי כ-200,000 אנשים בצפון מערב אקסטרמדורה ודרום מחוז סלמנקה בקסטיליה ליאון ועל ידי כ-1,500 אנשים בפורטוגל.
פאלה (Fala): שפה לטינית מדוברת בשלושה כפרים באקסטרמדורה על ידי כ-6,000 בני אדם.
באקסטרמדורה מדוברים גם כמה ניבים של פורטוגזית.
אתר אקסטראנט (Extranet) דומה לאתר אינטראנט - הוא מבוסס על רשת פנימית והוא מאובטח, אך הגישה אליו ניתנת למשתמשים מורשים בלבד מכל מקום מחוץ לארגון.
האקסטראנט משמש לתקשורת בין ארגונים שלהם קשר עבודה הדוק וכן בין אנשים פרטיים לארגונים שונים וזאת על ידי גישה מרחוק לאתר האקסטראנט בהקשת שם משתמש וסיסמה, ולעיתים גם באמצעות אמצעי זיהוי פיזיים, שיש לחבר למחשב לשם ההתקשרות.
דוגמה לשימוש באקסטראנט בין ארגונים: מפעל המאפשר לספקים וללקוחות להתחבר למאגרי מידע שלו.
דוגמה לשימוש באקסטראנט בין אנשים פרטיים לארגונים: צפייה בחשבון הבנק, ביצוע הרשמה לקורסים באוניברסיטה, פעילות בניירות ערך תשלום חשבונות וכו'.
בכל הדוגמאות הללו נבדל האקסטראנט מהאינטרנט המאובטח (למשל קניית מוצרים בחנות אינטרנט), בכך שהאקסטראנט אינו פתוח לכל: נדרשת היכרות מוקדמת בין הגולש לבין האתר (לשם מתן סיסמה ורישום פרטים מזהים, למשל), שרק לאחריה מתאפשר השימוש באקסראנט.
על מנת לקיים את הקשר בין רשתות שונות באקסטראנט פותחו כלים המאפשרים למורשים בשתי הרשתות לחולל סיסמאות חד-פעמיות (שכמעט ולא ניתן לפצחן) כדי להיכנס זה לרשת של זה.
זוהי למעשה מערכת VPN - רשת פרטית מדומה.
אקסטרה 300 הוא מטוס אווירובטיקה שתוכנן על ידי וולטר אקסטרה, טייס אווירובטי ומעצב גרמני.
מטוסי אקסטרה (Extra) הם משפחת מטוסי אווירובטיקה דו־מושביים גרמניים המוכרים כאחד המתקדמים והמשוכללים ביותר בעולם.
המטוסים, המיוצרים על ידי חברת Extra Aircraft הגרמנית, זכו לתהילה בזכות ביצועיהם החריגים, בנייתם החזקה ובעיקר בזכות היותם בעלי אישורי תקינה מלאים בקטגוריית ACRO (אווירובטיקה) הן באירופה והן בארצות הברית.
אישורי תקינה אלו מאפשרים ביצוע טיסות מסחריות, טיסות הדרכה ואף השכרת המטוסים - יתרון משמעותי המבדיל אותם ממרבית מטוסי האווירובטיקה האחרים שאינם מאושרים לשימוש מסחרי.
משפחת Extra כוללת מספר גרסאות מובחנות:
Extra 300L הוא הדגם הדו־מושבי הקלאסי (טנדם) לאווירובטיקה בלתי מוגבלת.
Extra 300LX הוא פיתוח מתקדם של ה-300L, עם שיפורים מבניים, כוח מנוע מוגבר של 330 כוחות סוס וכנף מרוכבת.
נחשב לגרסה המאוחרת ומתקדמת ביותר בסדרת 300 הדו־מושבית.
Extra 300LT הוא דגם דו־מושבי עם ביצועים מופחתים וטווח מוגבר, המשמש גם כמטוס שיוט.
Extra 300S הוא דגם חד־מושבי לתחרויות אווירובטיקה, המבוסס על הפחתת משקל וביצועים מרביים.
Extra 300SX הוא גרסה חד־מושבית קלת־משקל וקיצונית יותר של ה-300S, שיועדה בראש ובראשונה לתחרויות ברמת Unlimited.
NG (Next Generation) – אינו דגם 300. זהו דור חדש של מטוסי Extra, עם תכנון מודרני יותר, מבנה מתקדם ומכשור דיגיטלי, והוא מחליף בפועל את סדרת 300 הוותיקה.
במדינות רבות ברחבי העולם ניתן לשכור מטוס אקסטרה יחד עם מדריך מוסמך, ואף לבצע סימולציות של קרבות אוויר בשני מטוסים במקביל - אפשרות המושכת חובבי תעופה ומחפשי אתגרים.
מטוסי ה-Extra 300 לסוגיהם משמשים טייסים מקצועיים רבים בתחרויות אווירובטיקה ברחבי העולם, החל מתחרויות ארציות ועד אליפויות העולם.
המטוסים מוצגים באופן קבוע במופעי אוויר בינלאומיים, והם בחירה מועדפת של צוותי הדגמה אווירובטיים בעלי שם.
בין הצוותים הצבאיים הבולטים המשתמשים במטוס ניתן למנות את צוות האווירובטיקה של חיל האוויר הצ'יליאני, "האלקונס" (הניצים), ואת צוות האווירובטיקה של חיל האוויר המלכותי הירדני.
חברת המשקאות Red Bull ערכה סדרת תחרויות ייחודית הידועה בשם Red Bull Air Race, בה השתתפו מספר רב של מטוסי אקסטרה.
בתחרויות אלו נדרשים הטייסים להפגין כישורי טיסה מדויקים ומהירות תגובה גבוהה תוך תמרון בין "שערים" העשויים מבלוני ענק מתנפחים, בגבהים נמוכים מאוד ובמהירויות גבוהות - משימה שבה מטוסי האקסטרה מצטיינים הן בזכות יכולות התמרון החדות שלהם והן בזכות מהירות השיוט הגבוהה יחסית שלהם.
בישראל פועלים כיום חמשה מטוסי אקסטרה הרשומים תחת רשות התעופה האזרחית: שלושה מטוסי Extra 300L, מטוס אחד מדגם Extra 300LX ומטוס אחד מהדגם החדש יותר Extra 330NG.
המטוסים משמשים להדרכת טיסה ולטיסות אימונים, ומהווים חלק מרכזי בקהילת האווירובטיקה הישראלית, לצד מטוס DR107 אשר שוכן במנחת מגידו.
מבנה (fuselage) אווירודינמי – יכולת תמרונים גבוהה וגרר נמוך.
מנוע רב עוצמה בעל יחס משקל־תפוקה גבוה מאוד, יכולת תמרון, זריזות, ויציאה מחירומים (מצבי חירום).
מבנה וחומרי גוף עמידים בעומסי G גבוהים המאפשרים לבצע כל דבר בתחום המעטפת של הטייס עצמו, בפרט גלגולי־חטף (snap roll) פנימיים וחיצוניים (G שלילי) במהירות גבוהה.
מבנה המטוס חזק מאוד וניתן לבצע בו תמרונים חריפים כמו לומצוואק (Lomcovák) ונפילות זנב (Tailslide).
למטוס יש חיזוקי מבנה מיוחדים על־מנת להתמודד עם הכוחות הכבירים שפועלים על גוף המטוס, למשל חיזוקים במתלה המנוע.
למטוס הגאים גדולים המאפשרים שינוי כיוון חריף, כולל גלגול של עד 420 מעלות בשנייה וכניסה ויציאה מסחרורים חריפים.
במטוס מתאפשרת טיסה "הפוכה" - טיסה במצב שתא הטייס מופנה כלפי מטה במקום כלפי מעלה במצב רגיל.
מכיוון שהמטוס הוא בעל כנף סימטרית, הוא טס "הפוך" טוב בדיוק כפי שהוא טס "רגיל".
בזכות הכח והמהירות הגבוהה ניתן לבצע טיסה אנכית כלפי מעלה במשך כ־15 שניות.
בזכות הכח והמהירויות האפשריות ניתן לבצע טיסה ללא כח כבידה (אפס G) במשך כ־15 שניות.
טיסה בזווית 90 מעלות ללא איבוד גובה משמעותי.
מנוע המטוס חזק מספיק כדי למשוך את המטוס גם כאשר הוא מזדקר לחלוטין ולהאיץ את המהירות חזרה למהירות רגילה.
לפיכך ניתן לטוס אנכית כלפי מעלה עד מהירות הזדקרות, להתיישר לטיסה אופקית וישרה ולנצל את כח המנוע להאצה מעבר למהירות ההזדקרות.
משקל המראה מרבי: 952 ק"ג
הנעה: מנוע ליקומינג שישה צילינדרים בסידור שטוחה, מדחף העשוי מחומרים מורכבים (3 או 4 להבים), 300 כ"ס
יחס גלגול: 400 מעלות לשנייה
אקסטרה הוט (Xtra HOT) היה ערוץ טלוויזיה ישראלי של חברת הטלוויזיה בכבלים HOT ששידר משנת 2005 עד ל-4 בינואר 2009, באפיק מספר 5 בממיר הדיגיטלי.
לוח השידורים של הערוץ התמקד בעיקר בסדרות ותוכניות רכש אמריקאיות במגוון סוגים.
הערוץ סיים את שידוריו ב-4 בינואר 2009 כחלק מהשינוי בערוצי הסדרות של הוט.
חלק מהתוכניות ששודרו בו הועברו לערוץ HOT3 ולמספר ערוצים חדשים שנפתחו במקביל, כך ש"אבודים" שודרה ב-HOT3, "בנות גילמור" שודרה ב-HOT Family ו-"CSI" ו-"24" משודרות ב-HOT Zone.
אקסטרמופילים הם יצורים חיים החיים בתנאי סביבה קיצוניים.
רוב האקסטרמופילים הם בעיקר בקטריות וארכאונים.
ניתן למצוא אקסטרמופילים בגומחות אקולוגיות ששום יצור אחר לא יכול לחיות בהן.
הסיומת "philes" מציינת אוהב בלטינית, והקידומת מציינת את סוג הסביבה או המאפיין הכימי / פיזיקלי בו היצור חי.
מסווגים לפי התנאים בהם הם חיים.
אצידופילים (acidophile) - אוהבי חומצה - חיידקים החיים בסביבה חומצית, בה ערך ה-pH קטן מ-4.
אלקלופילים (Alkaliphile) - חיידקים החיים בסביבה בסיסית בערכי pH גבוהים מ-9.
אוסמופילים (osmophile) - חיידקים המסוגלים לחיות בסביבה בה הלחץ האוסמוטי גבוה – למשל, בסביבה עשירה בסוכר.
בארופילים (barophile) - אוהבי לחץ.
חיידקים המסוגלים לחיות בלחצים אטמוספיריים גבוהים, למשל בקרקעית האוקיינוס שם הלחץ יכול להגיע גם ל-800 אטמוספירה.
האלופילים (halophile) - אוהבי מלח.
החיידקים מעלים את הלחץ האוסמוטי בתוך התא וכך מונעים כניסת מלח לתאים ופיצוצם.
כמו כן, הם משקיעים אנרגיה רבה בהוצאת המלחים מהתא.
GFAJ-1 היא דוגמה לסוג זה.
תרמופילים (Thermophile) - אוהבי חום.
חיידקים קדומים החיים בסביבה של מעל 45 מעלות צלזיוס.
קסרופילים (Xerophile) - אוהבי יובש.
אורגניזמים היכולים לחיות בתנאיי יובש קיצוניים.
נוגדי רדיו (Radioresistance) - אוהבי קרינה.
אורגניזמים היכולים לחיות בסביבה בעלת רמת קרינה מייננת גבוהה מאוד.
הפטריהCladosporium sphaerospermum השייכת לקבוצת פטריות "אוהבות" קרינה משתמשת בקרינה כמקור אנרגיה לביצוע הטמעה, היינו יצירת מולקולות אנרגטיות כמזון (תהליך המזכיר את הפוטוסינתזה בו קרינת האור נטמעת ליצירת פחמימות אצל צמחים).
פסיכרופילים (Psychrophiles) - אוהבי קור, משגשגים בטמפרטורות של 20- עד 10 מעלות צלזיוס, רובם עמידים לקיפאון.
מיקרוארופילים (Microaerophile) - חיידקים הזקוקים לחמצן אך ברמה יותר נמוכה מאשר באוויר.
PCR - שיטה מעבדתית בביולוגיה מולקולרית המשמשת לשכפול מזורז של מקטעי DNA.
אחד משלבי התהליך משתמש בחלבון השייך לחיידק התרמופילי Thermus aquaticus שחי באזורים חמים.
שימוש אפשרי בפטריהCladosporium sphaerospermum הוא כיסוי חלליות, תחנות חלל, וחליפות מגן להגנה מהקרינה הקוסמית.
אחת מהנחות העבודה של חיפוש חיים בכוכבי לכת חיצוניים היא כי קיימים שם יצורים החיים בסביבות חיים קיצוניות.
בנובמבר 2013, החוקר ג'ורג' קורוניס היה לאדם הראשון שירד לקרקעית בור שער הגיהנום, ואסף דוגמיות מהקרקע, ונמצא כי הן מכילות אקסטרמופילים תרמופילים השורדים בטמפרטורות גבוהות.
המשלחת בראשותו מומנה גם על ידי נשיונל ג'יאוגרפיק.
אקסטזי הוא ספרו הרביעי של הסופר הסקוטי ומחבר הספר טריינספוטינג, אירווין וולש.
אקסטזי איננו סיפור אחד אלא אוסף של שלוש נובלות המספרות את סיפורם המטורף ועתיר הסמים, מין ביזארי ומוזיקה אלקטרונית של גיבוריו הבריטים.
רבקה נבארו היא סופרת של רומנים זולים על התקופה הוויקטוריאנית הסובלת מעודף משקל.
בעלה הוא איש בוגדני, חלקלק וחובב הימורים אשר שואב את כספה ואת שמחת החיים שלה.
במקביל, הוא עצמו מעורב בפרשה ביזארית בה הוא, כעובד במכון הפתולוגי, מספק גופות למטרת הנאה מינית למנחה טלוויזיה מפורסם.
כשנבארו לוקה בשבץ, בעלה חושש לאווזה המטילה ביצי זהב ודואג להצמיד אליה מטפלת צמודה - לוריין.
לוריין, אחות חובבת מוזיקת ג'אנגל נחלצת לעזרתה והשתיים רוקמות תוכנית שבסופה יתנקמו בבעל הבוגדני.
דייב ת`ורנטון הוא בריון כדורגל אשר חייו סובבים בין כדורגל, מכות עם אוהדי כדורגל אחרים, שתייה אינטנסיבית של אלכוהול ופורקן מיני על מלון בעל חורים.
כאשר הוא פוגש את סמנת'ה וורת'ינגטון, יפהפייה שנולדה נטולת ידיים כתוצאה מהתרופה הטרטוגנית תלידומיד, השניים יוצאים למסע נקמה רצחני במשווק התרופה אשר מסתתר בגרמניה.
הבלתי מובסים מספר את סיפור אהבתם של לויד, קלאבר מזדקן חובב סמים ומוזיקת האוס והת'ר הנשואה ללא אושר לגבר מהפרברים חובב דייר סטרייטס.
השניים נפגשים במועדון ואהבה מונעת סמים ניצתת ביניהם, אך המצב מסתבך כאשר הת'ר דורשת מלויד לוותר על הסמים על מנת להוכיח את אהבתו האמיתית.
בניגוד לשתי הנובלות הקודמות אשר כתובות במבט על, נובלה זו כתובה באותו סגנון שנכתב טריינספוטינג - כמונולוגים של שני הגיבורים.
הלהקה "מיי כמיקל רומנס" נקראת על שם כותרתו האנגלית של הספר.
אקסוֹסֶט (צרפתית: Exocet) הוא טיל נגד ספינות מתוצרת צרפת.
לטיל מספר גרסאות שמאפשרות את שיגורו מהיבשה, מהים, מהאוויר ואף מצוללות.
מקור השם "אקסוסט" הוא מהמילה הצרפתית לדג הדאון, המתחמק מטורפים באמצעות דאיה מעל המים.
האקסוסט נבנה על ידי חברת MBDA, חברה אירופאית לייצור טילים.
פיתוחו החל בשנת 1967 כטיל מדגם MM38 המשוגר מספינות.
הגרסה המשוגרת ממטוסים החלה להיבנות בשנת 1974 ונכנסה לשירות ב-1979.
הטיל מיועד לפגוע בספינות גדולות.
ההנחיה מתחילה כניווט אינרציאלי ועוברת לביות מכ"מי לקראת הפגיעה במטרה.
הטיל מונע על ידי מנוע דלק מוצק לטווח מרבי של 70 קילומטרים.
גרסת הטיל לשיגור מצוללות משוגרת בתוך מעטפת שיגור שמתפרקת לאחר היציאה מהמים.
לגרסה החדשה ביותר, MM40 block 3, טווח מרבי של 180 קילומטרים והוא מונע על ידי מנוע טורבו סילון.
"טבילת האש" הראשונה של הטיל הייתה במלחמת פוקלנד בשנת 1982 על ידי צבא ארגנטינה שהשתמש בו בהצלחה יחסית, פגע במספר ספינות מלחמה בריטיות גרם להן נזקים קשים ואף הטביע שתיים מהן.
הבריטים פחדו מאוד מהיכולות המוכחות של הטיל ומחוסר האונים שלהם נגדו והיו מודעים לכך, שאם יפגעו טילי אקסוסט בנושאות המטוסים שלהם, הם עלולים להפסיד במלחמה.
עקב כך, יצאו הבריטים למבצעים מודיעיניים גדולים על-מנת למנוע מהארגנטינאים לרכוש טילים נוספים מהסוג הזה (בזמן המלחמה ברשות הארגנטינאים היו חמישה טילים בלבד).
עיראק שיגרה כ-200 טילי אקסוסט אוויריים על ספינות איראניות במידה מסוימת של הצלחה במהלך מלחמת איראן–עיראק.
מכליות דלק וספינות אזרחיות נפגעו, למרות שבמרבית המקרים הטילים לא התפוצצו.
ב-17 במאי 1987 שיגר מטוס עיראקי שני טילי אקסוסט לעבר ספינת המלחמה האמריקאית "סטארק".
שני הטילים פגעו, אבל רק אחד התפוצץ.
37 מלחים נהרגו ו-21 נפצעו.
הספינה ניזוקה קשה אך לא טבעה ונשלחה לתיקונים.
אקסוציטוזה או פליטה תאית (exo=חיצון, cyto=תא, osis=תהליך) היא תהליך של הפרשת חומר אל מחוץ לתא על ידי הכוונת שלפוחית אל קרום התא.
התהליך ההפוך נקרא בליעה תאית או אנדוציטוזה.
האקסוציטוזה מאפשרת מעבר של חומרים דרך קרום התא, מנגנון ביולוגי הכרחי.
החומרים שנועדים להפרשה מן התא נארזים בשלפוחיות קטנות באברון הגולג'י.
לקרום השלפוחית מבנה זהה לקרום התא, כך שבהגיעה אליו, קרומה מתאחה עם קרום התא ותוכן השלפוחית משתחרר אל הנוזל הבין-תאי שמחוץ לתא.
תוכן השלפוחית עשוי להכיל אנזימים, הורמונים, משדרים עצביים (נוירוטרנסמיטורים), נוגדנים, חומרי פסולת וחומרים אחרים שהכיל התא, יתרון חשוב של התהליך הוא האפשרות להוציא מן התא מולקולות גדולות, שהוצאתן בדרך העברה אחרת (כגון דיפוזיה או תעלות) אל מחוץ לתא תהיה בעייתית.
אקסוציטוזה מהווה גם חלק חשוב בהעברת אותות.
תהליכי האנדוציטוזה והאקסוציטוזה משלימים זה את זה לתנועה מחזורית של הליפידים המרכיבים את קרום התא.
האנדוציטוזה גורעת ליפידים מהקרום, בעוד שהאקסוציטוזה תורמת לקרום ליפידים.
אקסטרמדורה החדשה (בספרדית: Nueva Extremadura) הייתה פרובינציה בצפונה של מלכות המשנה של ספרד החדשה בתקופת האימפריה הספרדית.
אזור זה משתרע כיום על שטח מדינת קואווילה במקסיקו ומדינת טקסס שבארצות הברית.
בזמן בו התקיימה פרובינציה זו הייתה בירתה סנטיאגו דה מונקלובה (Santiago de la Monclova), כיום מונקלובה (Monclova).
בשם זה כינה גם הקונקיסטאדור פדרו דה ואלדיביה את הפרובינציה של צ'ילה, עת ייסד אותה בשנת 1541.
אקסון מוביל הוא תאגיד אמריקאי בין-לאומי אשר תחילתו בחברת "סטנדרד אויל" מיסודו של ג'ון ד.
רוקפלר (אחר כך חברת "סטנדרד אויל מניו ג'רזי", קודמתה של חברת "אקסון" ו"סטנדרד אויל של ניו יורק", קודמתה של חברת "מוביל").
לחברה יש חברת בת בשם "אקסון מובייל כימיקלים" שמוצריה העיקריים הם אלקנים (חומרים אורגניים) ארומטיים, אתילן גליקול, פוליאתילן פרופילן וליתיום.
אקסון מוביל הייתה חברת הדלק הציבורית הגדולה בעולם שאינה חברה ממשלתית, ונוצרה ב-30 בנובמבר 1999 על ידי איחוד חברות הדלק אקסון ומוביל.
בשנת 2006 הייתה חברת אקסון מוביל הגדולה בעולם על פי הכנסותיה, 377.6 מיליארד דולר.
ב-20 ביולי 2007 דורגה חברת אקסון מוביל כחברה הגדולה בעולם על פי שווי השוק שלה, 517.92 מיליארד דולר.
מאז הצטמצם שווי השוק שלה, בעוד שוויין של חברות אחרות (כגון אפל) עלה, והיא כבר אינה החברה הגדולה בעולם.
בין חברות הנפט, החברה מפיקה את כמות הנפט הגדולה בעולם, 6.5 מיליון חביות נפט ליום.
לחברת אקסון מוביל עתודות (רזרבות) הנפט והגז הטבעי המוכחות הגדולות בעולם בין החברות מפיקות הנפט, אך קיימות מדינות (למשל ערב הסעודית) שבבעלותן יתרות נפט וגז גדולות יותר.
מרבית פעילות החברה נעשית סביב הפקה ושיווק נפט ותזקיקיו.
בחברה קיימת חטיבת פחם ומינרלים אשר בה מרוכזות כלל הפעילויות שאינן קשורות להפקת נפט.
החברה נאלצה להתמודד במרוצת השנים עם מספר אסונות אקולוגיים שנגרמו עקב שפיכה מסיבית של נפט לטבע, ואף שילמה בגין תקלות אלו סכומים רבים המצטברים למאות מיליוני דולרים.
ב-25 באוגוסט 2020 אקסון מוביל הוצאה ממדד דאו ג'ונס, לאחר כמעט מאה שנה שהייתה חלק ממנו.
מטה תאגיד אקסון מוביל נמצא בספרינג, פרוור של יוסטון, בטקסס.
אקסון מוביל משווקת את מוצריה ברחבי העולם תחת שמות המותגים: אקסון (Exxon), מוביל (Mobil) ואסו (Esso).
בבעלות התאגיד נמצאות גם מאות חברות בת קטנות יותר ברחבי העולם.
החטיבה העוסקת בחיפוש ובהפקת גז ונפט, בהזרמתו ושיווקו לסיטונאים אחראית לכ-70% מהכנסות התאגיד.
בחברה מועסקים ברחבי העולם למעלה מ-106,000 עובדים במשרה מלאה.
ביחידת "הקצה" העוסקת בשיווק, זיקוק ומכירה לצרכנים, הממוקמת בפיירפקס וירג'יניה, מועסקים כ-4,000 עובדים, ובמטה יחידת "המקור" העוסקת בהפקת הנפט ביוסטון טקסס מועסקים כ-27,000 עובדים.
אקסון מוביל היא אחת מ-17 חברות נפט הפועלות באזור אגן פרימאן שבמערב טקסס, אשר החליטו יחד להקים קבוצה שתפעל לפתרון בעיות שונות שנוצרו עקב פעילותן באזור.
בין היתר תטפלנה אקסון מוביל ויתר החברות בבעיות מחסור בדיור, מחסור בתעסוקה, מיסים גבוהים על שירותי הבריאות ובעיות תנועה.
מסמכים פנימיים של חברת אקסון מעידים על כך שהחברה הייתה מודעת לקשר בין דלקים מאובנים לההתחממות העולמית כבר משנת 1981. למרות זאת, היא מימנה מכחישי אקלים במשך 27 שנה לאחר מכן.
ב-10 בדצמבר 2016 מינה נשיא ארצות הברית הנבחר דונלד טראמפ את מנכ"ל התאגיד רקס טילרסון למזכיר המדינה של ארצות הברית.
בתגובה טענו נציגי אקסון מוביל כי מטה המיזם המשותף נמצא באנגליה ובעסקאות לא היו מעורבים עובדים אמריקאיים, ולכן אין בהן כדי להפר את הסנקציות של ארצות הברית על מדינות אלה.
בשנת 2021 הואשם מנכ"ל החברה, דארן וודס בכך ששיקר לקונגרס האמריקאי כאשר הכחיש שהחברה העלימה מידע ממחקרים שהיא ביצעה, המראים את התרומה של צריכת דלקים מאובנים למשבר האקלים.
בשנת 2023 שילבה החברה יועצים שלה באוניברסיטאות מובילות בארצות הברית, יועצים אלה השתלבו בהוראה ובמחקר בקמפוס.
סטודנטים בקמפוסים הביעו מחאה על ניסיונות ההשפעה הללו של חברות הנפט הגדולות דרך המוסדות האקדמיים.
אקסונוקלאזות הם אנזימים החותכים נוקלאוטידים בודדים מקצה של שרשרת פולינוקלאוטידית (כגון גדיל DNA).
החיתוך נעשה על ידי הידרוליזה של קשר פוספודיאסטר מקצה '3 או קצה '5 של הפולינוקלאוטיד.
החיתוך של האקסונוקלאז הוא "חיתוך כללי", ולא ספציפי לרצפים מסוימים, כמו החיתוך שעושים אנזימי רסטריקציה.
דוגמה לאנזים עם יכולת אקסונוקלאז הוא DNA-פולימראז-1 (DNA polymerase I).
פול-1 משתמש ביכולת האקסונוקלאז כדי לחתוך את ה-RNA פריימר במעלה הזרם מאתר סינתזת ה-DNA, מקצה '5 לקצה '3. לאחר החיתוך, פול-1 מסנתז נוקלאוטידים חדשים להחליף את הפריימר שהוסר.
לפול-1 ישנה גם יכולת אקסונוקלאז מ-'3 ל-'5 המאפשרת לו להגיה אחורה ולתקן טעויות תוך כדי סינתזה של DNA.
בחיידקים קדומים ובאאוקריוטים, אחד מהמסלולים המרכזיים לפירוק RNA נעשה דרך קומפלקס רב-חלבוני בשם אקסוזום, המורכב בעיקר מאקסוריבונוקלאזות עם יכולת חיתוך מ-'3 ל-'5.
אקסטזה (בעברית התעלות, התרוממות רוח, בעברית מקראית חֶדְוָה ועוֹלֶץ ובעברית רבנית דְּבֵקוּת) היא חוויה אישית סובייקטיבית של התעלות נמשכת ומצב רוח של שמחה מוקצנת והגנה מדומיינת, המתקבלת לעיתים בהקשרים דתיים או טקסיים.
מקור המונח יווני, והוא מתורגם לשתי המילים "מחוץ לגוף", או "יציאה מהגוף", ומשמעותו "להיות מחוץ לעצמך".
זהו מצב שבו האדם נמצא כביכול מחוץ לגופו.
תחושת האקסטזה נגרמת לעיתים כתוצאה מתפישה מיסטית או מאירוע טקסי או פולחני, וכן מהיזכרות באירוע משמח מאוד או התכוננות אליו.
במהלך האקסטזה, האדם מנתק קשר עם חייו הרגילים ואינו מסוגל לתקשר עם אחרים או לבצע פעולות רגילות.
החוויה האקסטטית עשויה להיות קצרה (רגע חולף) או ארוכה (מספר שעות או ימים ואף יותר).
במהלך האקסטזה, התחושה האישית של הזמן, של המרחב, וכן של התחושה העצמית יכולה להשתנות באופן קיצוני ואף להיעלם לחלוטין.
משתמשים במילה "אקסטזה", לעיתים, כדי לתאר מצב נורמלי של מצב רוח מרומם או חוויית עונג עמוק.
כמו כן, משתמשים במילה כדי לתאר מצבי מודעות מנטליים לא רגילים, הנתפסים כרוחניים (לדוגמה: אקסטזה דתית).
אנשים דתיים מסוימים טוענים כי אקסטזה דתית אמיתית אפשרית רק במסגרת עבודת האלוהות (כמתנת האל), ואינה יכולה להתרחש באמצעים טבעיים (אנושיים).
הם רואים באקסטזה דרך תקשורת עם האל, ומתייחסים אליה כבעלת ערך מיוחד.
ניתן להגיע לאקסטזה (על משמעויותיה השונות) באופן יזום באמצעות יחסי מין, פעילות דתית או יצירתית, מדיטציה, מוזיקה, ריקוד, תרגילי נשימה, פעילות גופנית מוגדרת, או צריכה של אלכוהול או סמים פסיכואקטיביים.
הצורה בה מגיע אדם לאקסטזה, קשורה, בדרך כלל, להשפעות תרבותיות וחברתיות ולאמונה דתית.
לעיתים, חווים אקסטזה בעקבות מגע עם משהו או מישהו הנתפסים כיפים במיוחד או קדושים, או ללא סיבה ידועה.
אקסוספירה (מאנגלית: Exosphere) היא השכבה העליונה ביותר של אטמוספירה של כדור הארץ או כוכב לכת אחר.
האקסוספירה מוגדרת כתחום של האטמוספירה שבו צפיפות החומר היא כל כך קטנה שישנו סיכוי סביר שמולקולה שנעה כלפי מעלה לא תתנגש בדרכה במולקולות אחרות.
מולקולה שנעה כלפי מעלה באקסוספירה יכולה על כן לצאת מהאטמוספירה, אם מהירותה גבוהה ממהירות המילוט של כוכב הלכת.
הקצב בו חומר בורח מהאקסוספירה תלוי בעיקר בטמפרטורה באקסוספירה, במסה של חלקיקי החומר המרכיבים את האקסוספירה, במסה של כוכב הלכת (הקובע את קבוע הכבידה שלו) וברדיוס של כוכב הלכת ושל האקסוספירה.
ככל שהטמפרטורה גבוהה יותר כך קצב הבריחה מהיר יותר, ומנגד ככל שהחלקיקים המרכיבים את האקסוספירה כבדים יותר, ככל שרדיוס כוכב הלכת גדול יותר וגובה האקסוספירה קטן יותר, וככל שמסת הכוכב גדולה יותר, כך קצב הבריחה קטן יותר.
האקסוספירה של כדור הארץ נמצאת בגובה שבין 500–750 ק"מ.
היא מכילה בעיקר מימן, ובנוסף קצת הליום, פחמן דו-חמצני וחמצן אטומי.
האקסוספירה היא השכבה האחרונה לפני החלל.
המילה אקסוספירה משמשת לפעמים כמילה נרדפת לחלל החיצון, כיוון שאין גבול ברור בין האקסוספירה לחלל.
כ-1% מהחלקיקים באקסוספירה מיוננים, והשכיחות של חלקיקים מיוננים גדלה ככל שמתרחקים מכדור הארץ.
טמפרטורת האקסוספירה של כדור הארץ היא בסביבות 1,500 מעלות קלווין.
מועדון הכדורגל אקסטר סיטי היא קבוצת כדורגל אנגלית המנוהלת על ידי אוהדיה ומייצגת את העיר אקסטר.
מגרשה הביתי הוא אצטדיון סנט ג'יימס פארק המכיל 8,720 מקומות.
הקבוצה נוסדה בשנת 1904 ושיחקה במגרש ישן ששימש לפיטום חזירים, מגרש סנט ג'יימס פארק.
אצטדיון זה משמש אותה עד היום לאחר שעבר שיפוצים קלים.
בשנת 2002 מונה אורי גלר כיו"ר משותף של הקבוצה והחזיק בתפקיד עד שנת 2007.
בשנת 2004 עמדה הקבוצה בפני פירוק, אך מאבק עיקש של האוהדים מנע זאת.
מאות אוהדים שילמו לפחות 500 ליש"ט כל אחד כדי לשלם את חובות הקבוצה.
מרב הכסף הגיע מגביע ה-FA בו הגרילה אקסטר סיטי את מנצ'סטר יונייטד בסיבוב השלישי של המפעל.
המשחק נערך בינואר 2005 באצטדיון אולד טראפורד לעיני 67,511 צופים.
אקסטר סיימה בתיקו 0-0 כאשר היא הכניסה לקופת המועדון 653,511 ליש"ט.
בעונת סיימה את הפוטבול ליג השנייה במקומות הראשונים ועלתה לליגת פוטבול ליג הראשונה, אשר נחשבת לליגה השלישית בחשיבותה באנגליה כולה.
אֶקְסוֹקֶתֶקְצְיָה (וכן אקסו; באנגלית: Exocathection) הוא מונח בפסיכואנליזה המתאר מצב של הטען חיובי (קתקסיס) והפניית האנרגיה ליבידינלית של אדם אל פעילותיו החיצוניות, כמו אל עסקים כלכליים ואל התרחשויות חברתיות או פוליטיות; ניתן להגדיר מונח זה כמתאר מצב של נסיגה מהחיים התאורטיים ונטייה חזקה לעסוק בחיים המעשיים.
מונח זה הוא הפכו של המונח אֶנְדוֹקֶתֶקְצְיָה.
את המונח אֶקְסוֹקֶתֶקְצְיָה טבע הפסיכולוג האמריקני הנרי מארי (1893-1988 Henry Alexander Murray) בספרו "חקירות של אישיות" (Explorations in Personality) שיצא לאור בשנת 1938.